Alajärven Ankkurit

Alajärven Ankkurit ry (AA) on alajärveläinen urheiluseura. Alajärven Ankkurit perustettiin 26. marraskuuta 1944 Alajärven kunnantalolla. Seuran alaisuuteen kuuluu neljä jaostoa: hiihto, lentopallo, pesäpallo ja yleisurheilu.

Historia

Seuran perustamisen takana olivat Kurejoen Kurin toimijat, jotka halusivat koko kunnan kattavan urheiluseuran. 20. marraskuuta 1944 Vaasa-lehdessä uutisoitiin uudesta seurasta Alajärvellä, ja 26. marraskuuta pidettiin seuran perustamiskokous Alajärven kunnantalolla. Seuran jaostoiksi valittiin urheilu-, palloilu-, suunnistus-, poikaurheilu- ja hiihtojaostot.

Seuran tunnetuinta lajia, pesäpalloa, paikkakunnalla on pelattu jo tuota aikaisemmin, jo 1920-luvulta asti. Laji nousikin heti perustetun seuran menestyksekkäimmäksi lajiksi. Lajille tyypilliseen tapaan, innostus oli luonnollista seurausta sotavuosien voimakkaasta harrastuneisuudesta.

Seuratunnukset ja värit
Alajärven Ankkureiden logo muodostuu keltaisesta lehväseppeleestä, jonka sisällä on valkoinen kuusikulmio ja kaksi keltaista ”A” kirjainta, joista muodostuu yhteen liitetyt kädet. Ankkurien logon sunnitteli Aleksi Latvala vuonna 1954. Alkuperäistä logoa ympyröi lippu, jossa oli aaltoviivoja ja ankkuririipukset.

Alajärven Ankkureiden väreinä toimivat sininen ja keltainen. Ankkureiden eri jaostot käyttävät seuran logoa,  pesäpallojaoston käyttäen myös omaa erillistä logoa.

Lajit
Alajärven Ankkureiden lajivalikoimaan on aikojen saatossa kuulunut useita eri urheilulajeja. Nykyisin Ankkureiden lajivalikoimaan kuuluvat hiihto, lentopallo, pesäpallo ja yleisurheilu.
Hiihto
Alajärven Ankkureiden hiihtojaosto keskittyy ammattihiihtäjien harjoittamiseen, sekä paikallisten "Hippokisojen" pitämiseen.
Lentopallo

Alajärven Ankkureilla on naisten aluesarjassa joukkue kaudella 2024-2025. Ankkureilla on myös juniortoimintaa F-tytöistä B-tyttöihin. Poikien puolella Ankkureilla on D-poikien joukkue. Kuuluisimmat Ankkureiden entiset pelaajat ovat suomenmestarit Tommi Siirilä, Petteri Tyynismaa ja Bettina Yli-Sissala

Pesäpallo

Miehet
Alajärven Ankkurien lajivalikoiman menestykkäin laji jo seuran perustamisesta lähtien oli pesäpallo. Ensimmäiset vuodet Ankkurit pelasivat Suomensarjassa, pudoten vuonna 1959 maakuntasarjaan.

60-luvulla Ankkurit pelasivat ailahtelevasti, yrittäen nousta takaisin Suomensarjaan. Nousu tuli vuonna 1965. Muutama vuosi myöhemmin vuonna 1967 Ankkurit asettivat seuralle tavoitteeksi nousta Mestaruussarjaan.

Tavoitteeseen päästiin vuonna 1973 kun joukkue pelasi ensimmäisen kertaa historiassaan pääsarjatasolla, voitettua oman lohkonsa aiempana kautena. Ankkurit putosivat takaisin Suomensarjaan toisen kautensa jälkeen. Ankkurit palasivat pääsarjatasolle kaudeksi 1976.

80-luku oli Ankkureiden kulta-aikaa. Joukkue voitti ensimmäisen mitalinsa kaudella 1980, voittaen hopeaa. Vuosina 1983 ja 1984 seura voitti pronssia ja vuonna 1987 toisen hopeansa. Alajärven Ankkurit voittivat peräkkäiset Suomen mestaruudet vuosina 1988 ja 1989. Kolmannen pronssin seura voitti vuonna 1992.

Ankkurit putosivat Ykköspesikseen kaudeksi 2002. Joukkue nousi takaisin Superpesikseen voitettuaan ykköspesiksen vuonna 2011. Joukkue putosi hetkellisesti takaisin Ykköspesikseen pelaten sarjassa kaudet 2020–2022, nousten takaisin Superpesikseen kaudeksi 2023.

Naiset

Alajärven Ankkureiden alaisuudessa naisten pesäpallo on alkanut 60-luvulla,  mutta laji sai vankempaa pohjaa vasta 80-luvulla miesten joukkueen menestyessä. Tuolloin naisten joukkue pelasi Suomensarjassa ja Maakuntasarjassa. 80- ja 90-luvulla Ankkureilla oli myös tyttöjoukkueita, jotka voittivat piirimestaruuksia, E-tyttöjen voittaessa leirimestaruuden vuonna 1993.

2010-luvulla Ankkureissa alettiin panostamaan naisten pesäpalloon hiljaisen jakson jälkeen. Vuonna 2014 D-tytöt voittivat leirimestaruuden ja vuonna 2021 Ankkureiden naistenjoukkue nousi Suomensarjaan. Alajärven Ankkureiden naisten joukkue nousi ensimmäistä kertaa Ykköspesikseen kaudeksi 2025.

Yleisurheilu
Yleisurheilussa Ankkureita on edustanut useampi Suomen mestari. Ankkureista lähtöisin olevat veljekset Reijo Höykinpuro, Pekka Höykinpuro ja Paavo Höykinpuro voittivat 1950- ja 1960-luvuilla  useita SM-mitaleja, ja Reijo edusti Suomea olympialaisissa vuonna 1960. 2010-luvun SM-mitalisteja ovat olleet Antti Ihamäki, Mikko Paavola ja Ville Rajala.

Suunnistus
Alajärven Ankkureilla oli suunnistusjaosto vuoteen 2019 asti. Suunnistusjaoston joukkue osallistui Jukolan viestiin ensimmäisen kerran vuonna 1979. Vuoden 2019 lopulla suunnistusjaosto lopetettiin ja sen toiminta siirtyi uuden suunnistusseuran Järviseudun Rastin alaisuuteen.

 Lähteet 

 Kirjallisuutta 


Aiheesta muualla

 Alajärven Ankkurit ry:n verkkosivut
 Hiihtojaoston sivut
 Lentopallojaoston sivut
 Pesäpallojaoston sivut
 Yleisurheilujaoston sivut

*
Luokka:Suomalaiset urheilun yleisseurat